सागर. सेंटपॉल ईएलसी चर्च द्वारा क्रिसमस के उपलक्ष्य में शनिवार को खेलकूद प्रतियोगिताओं का आयोजन स्वीडिश मिशन स्कूल में दोपहर 1 बजे किया गया। शुरुआत चर्च के पास्टर पी सेमुएल ने प्रभु की प्रार्थना से शुरू की।
यहां सभी वर्ग के लोगों के लिए फुटबॉल, दौड़, कुर्सी दौड़, विवाहित-अविवाहित महिलाओं के बीच रस्साकसी, विवाहित-अविवाहित पुरुषों के बीच रस्साकसी, सुई-धागा दौड़ आदि प्रतियोगिताएं हुईं। प्रतियोगिताओं में 300 लोगों ने हिस्सा लिया।
विजेताओं को पुरस्कार बांटे गए। इस अवसर पर एनपी डेविड, डॉ नूतन मार्टिन, बी अलिकजेंडर, एके राव, एचएस नथालियल, सीजे फिलिप, बीपी मार्टिन, अकलेश जोसफ, एचबी केंसवर, ईवाय कुमार, जयवंत जोसफ आदि मौजूद थे।
hin_Deva hin_Deva hin_Deva